[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Aliro al informoj pri sano por virinoj dum la pandemio de KOVIM-19 en Orienta Afriko (parto 1)"}, {"text_idx": "#000005", "text": "Virino, staranta antau\u0306 malsanulejo dum s\u0302i promocias aron da servoj kaj asekuraj opcioj, la 19-an de marto 2018, Nairobo, Kenjo. Foto de International Telecommunications Union pere de Flickr CC BY 2.0."}, {"text_idx": "#000006", "text": "Noto de redaktoro: Tiu c\u0302i rakonto estas parto de serio el du artikoloj pri virinoj kaj sanservoj dum la pandemio de KOVIM-19 en Orienta Afriko. Legu la duan parton c\u0302i tie. C\u0302iuj ligiloj en la artikolo estas en angla lingvo [en] se ne estas indikite alie."}, {"text_idx": "#000007", "text": "La patrina sano estas kerna parto de la seksa kaj reprodukta sano kaj nevidebligita ero de la san-rajtoj. Tamen, la patrina mortokvanto dau\u0306re minacas la sanon de virinoj kaj knabinoj je tutmonda nivelo, c\u0302efe en la subsahara Afriko [eo]."}, {"text_idx": "#000009", "text": "Sed por certigi la sukceson de tiuj c\u0302i rimedoj, nepras garantii la aliron al informoj por virinoj kaj knabinoj."}, {"text_idx": "#000011", "text": "Dum la pandemio estis malfacile por kelkaj registaroj garantii al virinoj kaj knabinoj dau\u0306ran aliron al seksa kaj reprodukta edukado, kaj al informoj rilataj al c\u0302i tiuj temoj, kaj rete kaj eksterrete."}, {"text_idx": "#000012", "text": "En Kenjo [eo] la homoj ne c\u0302iam ricevis informojn klarajn, alireblajn kaj regulajn pri la esceptoj al la trudizoligado kaj de la malpermeso libere cirkuli. Kvankam tiaj esceptoj plene rajtigas gravedajn virinojn kun akus\u0302aj urg\u0302aj\u0302oj forlasi siajn hejmojn por iri al la malsanulejo, la manko de klaraj informoj pri tiuj esceptoj kaj pri kiel ilin apliki povas kau\u0306zi konfuzon kaj troan strec\u0302itecon."}, {"text_idx": "#000013", "text": "Kenjanoj ec\u0302 ne estis tute konsciaj pri la devoj kaj roloj de la sekureco-agentoj kaj de la publik-transportaj laboristoj por faciligi kaj certigi sekuran vojon al la hospitaloj por gravedaj virinoj kaj knabinoj. La aliro al tiuj c\u0302i informoj permesos al virinoj kaj knabinoj postuli siajn rajtojn."}, {"text_idx": "#000016", "text": "Unue, rete disvastigi informojn, c\u0302efe pere de sociaj retejoj, s\u0302ajnas potence dang\u0302era c\u0302ar g\u0302i ekskludas kaj diskriminacias multajn virinojn kaj knabinojn, kiuj havas limigitan au\u0306 nenian aliron al pos\u0302telefonoj kaj al interretaj servoj, au\u0306 ne havas ciferecan legoscion [eo] necesan por aliri al tiuj c\u0302i informoj. Kelkaj havas limigitajn au\u0306 neniujn financajn rimedojn por kovri la kostojn por konektig\u0302i al Interreto."}, {"text_idx": "#000017", "text": "Lau\u0306 la World Wide Web Foundation (Monda Interreta Fondumo, mallonge TTT-Fondumo), malgrau\u0306 la amasa tutmonda kresko de interreta uzado, la interreta c\u0302eesto de viroj estas pli granda ol tiu de virinoj, pro ekzistantaj seksaj malegalecoj. En subsahara Afriko, nur 28% de la virinoj havas aliron al lnterreto. C\u0302i tio signifas, ke rete kundividi informojn au\u0306 postuli uzantojn ensaluti c\u0302e retejo por aliri sanservon estas procezo, kiu ofte ekskludas virinojn."}, {"text_idx": "#000018", "text": "En Kenjo, 86% de la virinoj havas aliron al pos\u0302telefonoj, sed nur 32% havas aliron al interretaj servoj kaj ilia uzado. Tamen ne klaras, c\u0302u virinoj en c\u0302i-lasta grupo havas regulan kaj seninterrompan aliron al interretaj servoj, kiuj postulas iajn financajn rimedojn por pagi interretajn pakaj\u0302ojn kaj elektron por res\u0302argi pos\u0302telefonojn [eo]."}, {"text_idx": "#000019", "text": "La kenja Ministerio pri Sano publikigis gvidliniojn pri la kontinueco de la medicina prizorgo de reprodukta, patrina, novnaskita kaj familiplana medicina prizorgado dum la pandemio de KOVIM-19, inkluzivante la uzon de telemedicino [eo] \u2013 pionira modelo antau\u0306enigata de multaj landoj por certigi aliron al sanservoj ec\u0302 dum KOVIM-19."}, {"text_idx": "#000020", "text": "Telemedicino nepras por certigi aliron al sanrilataj informoj, inkluzive kiel aliri krizajn servojn dum akus\u0302o, kaj ankau\u0306 por faciligi kontakton inter sanprovizantoj kaj pacientoj."}, {"text_idx": "#000021", "text": "Tamen gvidlinioj pri telemedicino estas c\u0302efe disvastigataj interrete, kiu estas alirebla ne por c\u0302iuj. C\u0302i tio signifas, ke multaj komunumoj eble ne konscias pri la telefonnumeroj alvokendaj por aliri c\u0302i tiujn servojn."}, {"text_idx": "#000026", "text": "Je la regiona nivelo, la Afrika Komisiono pri Homaj kaj Popolaj Rajtoj, en 2014, produktis la G\u0302eneralan Komenton n-ro 2 pri la rajto je sano, inkluzive de reprodukta sano [eo], antau\u0306vidita en Artikolo 14 de la revolucia Protokolo al la Afrika C\u0302arto pri Homaj kaj Popolaj Rajtoj [eo] de 2003, rilate al virinaj rajtoj en Afriko, ofte konata kiel la Protokolo Maputo."}, {"text_idx": "#000027", "text": "Kune, c\u0302i tiuj homrajtaj iloj difinas la devojn de afrikaj s\u0302tatoj certigi, ke altkvalita sanservo estu alirebla, akceptebla kaj disponebla por c\u0302iuj, inkluzive de informado kaj edukado pri sano."}, {"text_idx": "#000028", "text": "Informoj devas esti disponeblaj por c\u0302iuj civitanoj egale kaj sen diskriminacio, precipe por la plej vundeblaj kaj marg\u0302enigitaj grupoj, kiel tiuj, kiuj vivas en malric\u0302eco, en kamparaj kaj foraj regionoj, kaj handikapuloj."}, {"text_idx": "#000029", "text": "La uzado de malsamaj formoj de komunikado kaj disvastigo de informoj certigas, ke c\u0302iuj virinoj, junaj kaj maljunaj, log\u0302antaj en kamparaj, urbaj au\u0306 c\u0302irkau\u0306urbaj areoj kaj kun iu ajn nivelo de ric\u0302eco, havu aliron al koncernaj sanaj informoj."}, {"text_idx": "#000031", "text": "Interligo kun komunumestroj, aktivuloj, grupoj, volontuloj kaj sanlaboristoj subtenas ankau\u0306 la malferman kaj travideblan fluon de informoj en tiuj komunumoj kun limigita aliro al pos\u0302telefonoj, televidiloj, radioj, j\u0302urnaloj ktp."}, {"text_idx": "#000032", "text": "Regula aliro al sanrilataj informoj, precipe por virinoj kaj knabinoj, sendube plibonigos la aliron al patrinaj sanservoj. Kaj tio vers\u0302ajne povos mildigi la pliigon de patrina kaj novnaskita morteco kaj malsaneco en Afriko dum la pandemio de KOVIM-19."}, {"text_idx": "#000033", "text": "Lydia Muthiani kaj Nelly Warega estas aktivuloj pri homaj rajtoj kiuj log\u0302as kaj laboras en Kenjo. Ili specialig\u0302as pri la progreso de virinoj kaj knabinoj kiuj apartenas al Utu Wetu, kolektivo de spertuloj pri homaj rajtoj okupig\u0302antaj c\u0302efe pri virinaj rajtoj."}, {"text_idx": "#000034", "text": "C\u0302i tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio lau\u0306 la perspektivo de nia tutmonda komunumo de kontribuantoj. % context_listing_link%"}, {"text_idx": "#000036", "text": "Plej novaj artikoloj pri Subsahara Afriko"}, {"text_idx": "#000038", "text": "Kial la svahila ne ig\u0302is unuiga lingvo de Afriko?"}, {"text_idx": "#000040", "text": "Juna kuiristo en Bakuo transformis sian apartamenton en restoracion"}, {"text_idx": "#000046", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]